***Қ а р а б а у о р т а м е к т е б і***

* *

***(ертеңгілік****)*

**

***Өткізгендер: Б. Нұршахан***

***Ш. Қайыржанова***

***Ғ. Мамешова***

***Әр тоқсан бойынша білім көрсеткіші. І сынып***

|  |  |  |  |  |  |
| --- | --- | --- | --- | --- | --- |
| ***Пәндері*** | ***І тоқсан*** | ***ІІ тоқсан*** | ***ІІІ тоқсан*** | ***ІV тоқсан*** | ***Жылдық*** |
| *Ана тілі* |  |  |  |  |  |
| *Математика* |  |  |  |  |  |
| *Дүниетану* |  |  |  |  |  |
| *Дене тәрбиесі* |  |  |  |  |  |
| *Саз* |  |  |  |  |  |
| *Еңбекке баулу* |  |  |  |  |  |
| *Бейнелеу өнері* |  |  |  |  |  |

***Жаңа жылдық шыршада****.*

***Мақсаты:*** *Сынып оқушыларын сағына өнеріне баулу. Әр түрлі рөлдерде ойнауға үйрету. Жаңа әндер , көркемсөздерді нақышына келтіріп орындау, мәнерлеп оқу ,дағдысын жетілдіру. Оқушыларды бірлесе отырып еңбектенуге, өзара достық қатынастардың дамып, ұйымшыл болуларына, белсенділіктерінің артуына мән беру.*

***Қатысатындар:*** *1,2* ***–*** *жүргізушілер, Аяз ата, Қарша қыз, Ескі жыл, Жаңа жыл, Алдар көсе, Сиқыршы сайқымазақтар, әр ұлттың өкілдері.*

***«Шырша жыры»*** *әуені ойналып тұрады.*

***Кіріспе сөз.***

***Мұғалім:*** *Армысыздар қонақтар!*

*Біздің жаңа жыл тойымызға қош келдіңіздер!*

*Қуант бізді таңырқап*

*Шамдарыңды жарқырат*

*Әдемілеп біз ілген*

*Ойыншықтар тізілген*

*Қандай жақсы шыршамыз*

*Ән шырқайық баршамыз.*

*Енжарлықты тастайық*

*Шырша тойын бастайық!*

***Мұғалім:*** *Көрсетеміз өнердің әр алуанын*

*Береміз би билеп те салып әнін*

*Бастауыш ұландары алдарыңда*

*Ілтипатпен көрермен қабылдағын.*

*Айнала қоршап шыршаны*

*Шашылар шашу жыр әні,*

*Мынау әсем шыршаға*

*Қош келдіңіздер балалар!*

*Ән: «Туған жер» - орындайтын Индира.*

*1-жүргізуші: Уа халайық, халайық,*

*Бәріңе жар салайық*

*2- жүргізуші: Бүгінгі кеш төрінде*

*Бастауыштың елінде.*

*1 - жүргізуші: Шабыт тасып шалқысып,*

*Әндер бүгін шарықта.*

***Қосылып:*** *Көңілді кеш жасайық!*

1. *жүргізуші: Шалқытып мерекеде ән салайық.*

*Өнерпаз балаларға тамсанайық.*

1. *жүргізуші: Бүгінгі кештің нағыз көркін ашар,*

*Әлібек ағайды қошеметтеп қарсы алайық!*

***Оқу ісінің меңгерушісі: Әлібек ағайға сөз берейік.***

*1-жүргізуші: Күлімдеген көздері,*

*Сары алтындай сөздері*

*1 – іншінің бүлдіршіндері*

*Шетінен сұлу өздері.*

*(Мектепалды дайындық сыныбына кезек береміз.)*

*2-жүргізуші: Шеттерінен дарындар,*

*Көздерінде жалын бар.*

*1 – ші сыныпты халайық,*

*Қол соғып, қарсы алайық,*

1. *ші сыныптарға кезек берелік.*

*1-жүргізуші: Жақсы баланың ісіне – халық безбен,*

*Жаралғандай тұлғасы шабыт сөздер.*

*2 – інші сынып өнеріне,*

*Тамашалап қарайық ғашық көзбен!*

*2-інші сынып балаларының өнерін тамашалайық.*

*2-жүргізуші: Сәнге толы балалардың тірлігі,*

*Кіріп тұрса ынтымақ пен бірлігі.*

*3-ші сыныпты шақырамыз ортаға,*

*Осы кештің болар нағыз дүлдүлі.*

*3-ші сынып балаларын ортаға алайық.*

*1-жүргізуші: Жалғайтын достастырып бар елменен,*

*Жолдардан тұрады ғой әлем деген.*

*Бүгінгі мерекелік кешімізде,*

*Ойынымыз басталсын сәлемменен.*

*2-жүргізуші: Біздерде ойын - сауық басталады,*

*Тамаша күй тартылып, ән салады.*

*Қошеметтеп, қол соғып отырайық,*

*Ұмытарсыз жыл бойғы шаршағанды.*

1. *жүргізуші : Төрлетіңдер, төрлетіңдер,*

*Шырша сәнін көріңдер!*

1. *жүргізуші: Әсем әнмен би билеп,*

*Күй жырларын төгіңдер!*

***Қосылып:*** *Жаңа жылдық мерекеге*

*Қош келіпсіз берекеге!*

1. *жүргізуші: Балалар, жаңа жыл көркі Аяз ата емес пе?*

*Аяз ата мен Қарша қызсыз жаңа жыл бола ма?*

1. *жүргізуші: Дұрыс айтасың. Ендеше балалармен қосылып,*

***Аяз ата мен Қарша қызды, ескі жылды ортаға шақырайық.***

***Хор: «Шырша жыры»***

***Барлығы: Аяз ата, Қарша қыз. (3 рет)***

*Залға шанамен Аяз ата мен Қарша қыз және шананың алдында ескі жыл келеді. Музыка әуенімен залға кіреді.*

***Аяз ата:*** *Амансың ба, ұлдарым,*

*Амансың ба , қыздарым?*

*Қандай жарқын жүздерің,*

*Қандай әсем билерің.*

*Аталарың сендерге,*

*Шаршап келді алыстан*

*Қарша қыз бен ескі жыл,*

*Олар да жүр қасымда,*

*Өздеріңдей балалармен*

*Сағынысып табысқан.*

*Балалар: Сәлеметсіздер ме, Аяз ата, Қарша қыз!?*

*Аяз ата: Ал, балаларым, біз Қарша қыз екеуіміз алыс жолдан шаршап келдік. Ән айтып, би билеңдер.Біз бір демалайық.*

*Қарша қыз: Қараша ата, қандай әсем, қандай сұлу шыршалар,*

*Қарашы әне, ойыншықтар шырша басын нұр шалар.*

*Бала біткен қуанышты, бізді тосын қалғанба?*

*Өнерлерін көрейікші, не жетеді әсем әнді салғанға,*

*Ал, балалар, ойын – сауық көтерейік көңілді*

*Гүлдетейік бір күн болсын тылсым мынау өмірді.*

*Ән айтып, би билеген балаларға Аяз атаның сыйлықтары бар. Ал босқа тұрмайық, көрсетейік өнерімізді.*

1. *жүргізуші: Жаңа жыл - туындаған жаңа армандар,*

*Жаңа жыл – шуылдаған жаңа ормандар,*

*Ал мынау – мәңгібақи жаңа дүние,*

*О, сәлем, жаңа жылда жаңарғандар, - дегендей*

***Сіздерге бишілеріміз «Новый год» биін билеп береді****.*

1. *жүргізуші: Біз тілейміз жаңа жылдың шаттығын*

*Біз тілейміз Ақшақардың пәктігін*

*Аралаймыз ақ ормандай ойларды*

*Аялаймыз ару қыстың ақ түнін, - дей келе*

***Аяз атаға Индира мен Раушан «Аяз ата келеді» әнін орындап береді.***

*2 - жүргізуші: Жаңа жыл қайсарлық пен жүректілік,*

*Баратын болашаққа білек түріп,*

*Біз жаңа жылдарға қол соғамыз,*

*Әлемге жақсылықтар тілеп тұрып.*

*1-жүргізуші: «Жаңа жыл келеді» атты тамашаны қызықтаңыздар.*

1. *Әже: Әй, қыз - ау, сен неғып отырсың? Мынау халық неге жиналып қалған?*
2. *– Әже: Осы бәрі жиналып алып, шулап жатыр. Балаларға қарасақ, бәрі тамаша, әдемі киімдер киіп алыпты. Не болып жатқанын білмеймін.*

*1-әже: Осы жерде бір керім тамаша, қызықты болайын деп жатқан сияқты. Соны бірге не болса да көрейік.*

*Бала: Әжелер, әжелер! Сүйінші, сүйінші! Жаңа жыл келіп қалды, жаңа жыл келіп қалды. Әжелер , тездетіп жаңа жылды қарсы алайық.*

*2-әже: Неғылды дейді, жаңа жыл келетін болып қалды ма?*

*1-әже: Осы биылғы жыл қай жылы болып келеді?*

*Бала: Әжелер, биылғы жыл ұлу жылы.*

*2-әже: А, біз енді қоян жылды шығарып саламыз ба? Қақаған қоянның қысы екен ғой.*

*Аяз ата: Ау, балалар біраз ойнап көңілімізді көтердік,бірақ осы жаңа жылымыз қайда? Неге шақырмаймыз?*

*Қарша қыз: Балалар, барлығымыз қосылып ,жаңа жылды шақырайық.*

*Барлығы: жаңа жыл! (3 рет)*

*Залға ұшатын кілемшеге отырып, жаңа жыл келеді. Кілемнің 4 жағында 4 клоун жүреді.*

*1 –әже: Неғып тұрмыз, жаңа жыл жақсылық қой.*

*Ендеше, жаңа жылды шашумен қарсы алайық.*

*Бала: Әжелер, мен жаңа жылға арнаған көркемсөзді оқып берейінші.*

1. *Әже: Иә, құлыным, көркемсөзді оқи ғой.*

***Бала****: Жаңа жыл келді, міне, жерімізге,*

*Әкелсін құт – береке елімізге*

*Жақсылық пен қуаныш жылы болып,*

*Қиындықты жолатпасын бәрімізге*

*Жаңа жылда алдағы*

*Көңіл өсіп кеңейсін,*

*Ортақ ойы, арманы*

*Жақсы дәстүр көбейсін!*

*Оқ атпасын ешкім де,*

*Өмір деген тым ыстық*

*Жұмыр жердің үстінде*

*Бұзылмасын тыныштық!*

1. *Әже: Ой, құлыным, рақмет.*

***Қосылып:*** *Әрі қарай жаңа жылды тойлай беріңдер.*

***Аяз ата:*** *Амансың ба, жаңа жыл?*

*Балалар, биылғы келген жыл – Ұлу жылы*

*Ал, Жаңа жыл! Келген қадамың құтты болсын!*

*Береке – бірлік, татулық, ырыс жылы болсын!*

*Халықтар достығы нығая берсін!*

*Елбасымыз самғап сара жолымен үнемі алға дами берейік!*

1. *Жүргізуші: Ескі жылымыздың айтар тілегі болар, енді соны тыңдап көрейік.*

***Ескі жыл:*** *Мен қоянмын, қоянмын,*

*Мерейі үстем қоянның*

*Өзім келген ортаға*

*Бақ әкелдім тоғыз мың.*

*Мен келген жыл құт береке орнады*

*Тілейміз ғой бейбітшілік болғанын*

*Алғыс айтып, тойлануда мына жыл*

*Бұл халықтың маған көңілі толғаны*

*Тапсырамын мен ұлуға шенімді*

*Бұл кішкентай болса дағы сенімді*

*Бақ, береке өзіңменен ала кел*

*Тапсырайын ұлу саған елімді*

*Сау болыңдар, балалар,*

*Келешегі халқымның,*

*Ашық болсын аспаның*

*Аман болсын жас- кәрің!*

*Жаңа - жылым бақытты,*

*Аманат қып барамын*

*Балалардың бір жылғы,*

*Сауық - думан кештерін.*

***Шыршада ілулі тұрған кілтті алып, жаңа жылдың қолына тапсырады.***

***Жаңа жыл:*** *Жақсылыққа**бағытталған,*

*Боламын мен жаңа жыл*

*Жаңа жылға бәріңіз,*

*Жаңа үмітпен қараңыз*

*Қабыл алдым аманат,*

*Жасамаймын мен әркез,*

*Аманатқа қиянат.*

***Оқушы:*** *Біздің елде өткен жылы,*

*Қоян жылы тыныштық.*

*Ал ұмтылдық, біз есейдік,*

*Жақсылыққа тырыстық.*

*Ескі жылым - Қоян жылы,*

*Қош, аман бол көргенше!*

*Сен сыйладың бақытты күн,*

*Қайта айналып келгенше*

*Талап, талант, дарынды.*

*Өрлеттің туды аспанда.*

*Бойыңнан бердің барыңды,*

*Айналар бір күн дастанға.*

***Қарша қыз:*** *Аяз ата, Ескі жылды шығарып салайық.*

***Аяз ата:*** *Дұрыс айтасың, Қарша қыз! Ал Ескі жыл! Сен құтты жыл болдың! Біз ризамыз саған, Ескі жыл! Біз сенімен қоштаспаймыз, тағы да кездесеміз.*

*Ал, сау бол, Ескі жыл*

***Ескі жыл: Сау болыңыздар, кездескенше.***

***Барлығы: Сау болыңыз, Ескі жыл!***

*1 – жүргізуші: Асыға күткен, жаңа жыл,*

*Кел, жаңа жыл, жаңа жыл!*

*Жаңа заман, жаңа айлар*

*Кел, Жаңа жыл, Жаңа жыл!*

*2-жүргізуші: Жаңа жылымыздың ақ тілегін тыңдайық*

*Жаңа жыл: Сәлем Аяз ата, қарша қыз!*

*Сәлем, достар аман ба?*

*Шырша құрып алаңға,*

*Жылға шашу шашайық.*

*Тойлап көңіл ашайық!*

*Жаңа жыл – мереке!*

*Жақсылық береке*

*Қуанып күлейік,*

*Қолдасып жүрейік!*

*Мерекеміз жаңа жыл,*

*Тойында қызық думан бар!*

*Жаңа жыл бұл жаңа өмір.*

*Сайраңда туыс - туғандар!*

*Бақытты болып жыл сайын*

*Осылай басты қосайық*

*Ашық боп аспан әрдайым*

*Тыныштық тойын жасайық!*

1. *Жүргізуші: Жаңа жылдың біздің көңілімізді ашар жаңалығы болар, соны көріп, тамашалайық.*

***Жаңа жыл****: Жаңа жылда жаңа бақыт тыныштық*

*Жаса, жаса достық, бірлік, туыстық.*

*Құттықтайық жаңа жылда өнермен.*

*Қуаныштың әр минуты тым ыстық*

*Жаңа жылда өнер сыйлар қайсың бар?*

*Алға шығып өлең, тақпақ айтыңдар.*

*Жаңа жылда сыйлық алып қайтыңдар.*

*демекші сіздермен бірге ойын ұйымдастырайын.*

***Ойын: «Допты қағу»***

*2 - жүргізуші:**Біз бүгін сіздерді ойша қызықты саяхатқа шақырамыз. Яғни, біз бүгін әр елдің жаңа жылды қалай қарсы алатындығымен танысамыз.*

1. *жүргізуші: Алдар мен Сиқыршы әрбір ұлт өкілдерін бізге тамашалатады. Солардан келген жаңалықтарға құлақ түрелік.*

***Сахнаға Алдар шығады.***

*Алдар: Мен Алдармын, Алдармын,*

*Шайтанды да алдадым.*

*Алдау деген түк емес,*

*Сиқыршыны да алдаймын - деп 2 қайтара*

*Әндерін айтып сахнада жүреді.*

*Сол кезде сахнага Сиқыршы шығады.*

*Сиқыршы: О, Алдеке көңілдісіз ғой өзің!*

*Алдар: Неге көңілді болмасқа, бүгін бізде жаңа жылдық шырша мерекесі өтіп жатыр. Сен қайдан жүрсің?*

*Сиқыршы: Мен бүгін өз сиқырымды бүлдіршіндерге көрсетіп, көңілдерін көтеруге келдім.*

*Алдар: Қандай сиқыр көрсетесің? Не арқылы?*

*Сиқыршы : Менде сиқырлы айна бар. Қарашы қандай әдемі айнаға қарап тұрып, сиқырлы сөзді айтсам болды, не көргің келсе, соны көруге болады.*

***Алдар:*** *Өзің білесің Қазақстан – көп ұлтты мемлекет, әр ұлт өкілдерінің достығы мен ынтымақтастығын жарастырып отырған – өзіміздің Елбасымыз.*

*Сол ұлттар достығының белгісі ретінде әр ұлт өнерін көрсете аласың ба?*

***Сиқыршы:*** *Қай елді көргің келеді?*

***Алдар:******(Ойланып тұрып*** *)* ***Үнділерді көрсете аласың ба?***

***Сиқыршы:*** *Бәлі, сол да сөз болып па? Қазір ( айнаға қарап)*

*Айнам менің айнам,*

*Жан - жағыңды жайнат.*

*Үнділердің өнерін*

*Осында әкеп сайрат*

*Сүф – сүф – сүф!*

*Үнділер: Жаңа -жыл құтты болсын! Бізде таңертең ерте тұрып, өзін ретке келтіріп, карнавалдық костюмдерін киіп, халық көшеге жиналып, өз өнерлерін көрсетеді. Мысалы, аспаз ас пісіреді, әнші ән айтады, биші би билейді. Біз енді биіміз билеп берейік, соны тамашалаңыздар.*

***Музыка қосылып, үнді биі биленеді.***

***Алдар:*** *Тамаша, тамаша! Сенің айнаң шынында да сиқырлы екен. Енді мен орыс халқының биін көргім келіп тұр.*

***Сиқыршы: Сөз боп па?***

*Айнам менің айнам*

*Жан - жағыңды жайнат*

*Орыстардың өнерін*

*Осында әкеп сайрат*

***Сүф – сүф – сүф!***

***Орыстар:*** *Мереке құтты болсын! Ресейде Аяз ата мен Ақша қарды күтеді. Солармен ән, айтып, би билеп, жарыстар ұйымдастырады. Қане, бізде халқымыздың әуеніне салып, біраз серпіліп алайық.*

***Музыка қосылып, орыс биі биленеді.***

***Алдар:*** *Ой ғажап екен! Енді қай халықтың өнерін көрсем болады. Тау халқының өнерін көрсетші.*

***Сиқыршы:*** *Айнам менің айнам*

*Жан - жағыңды жайнат*

*Грузиндердің өнерін*

*Осында әкеп сайрат*

***Сүф – сүф – сүф!***

***Грузиндер: Жаңа жыл құтты болсын!***

*Грузиндер өз жанұясында болады. Ұрыс - керіс болмайды. Шыршаның орнына оларда мандарин ағашын ортаға қойып, айнала ертегі айтып, жұмбақ шешіп, ойындар ойнап, (қарсы алады) би билеп қарсы алады.*

***Грузиндер биі биленеді.***

***Алдар: Ой керім екен! Енді өзбек халқының өнерін көрсетші.***

***Сиқыршы: Ол не тұрыпты, Алдеке***

*Айнам менің айнам*

*Жан - жағыңды жайнат*

*Өзбектердің өнерін*

*Осында әкеп сайрат*

*Сүф – сүф – сүф!*

***Өзбектер:*** *Мереке құтты болсын! Біздің елде пештің алдында*

*отқа қарап отырып, отбасында болған қиыншылықтар ескі жылмен кетсін, жаңа жылда жақсылықтар көп болсын деп, сағат тілі түнгі 12 – ші соққанда есікті ашып, ескі жылды шығарып , жаңа жылды қарсы алады.*

***Өзбек биі биленеді.***

***Алдар****: Енді мен татарлардың өнерін көргім келеді.*

***Сиқыршы:*** *Қазір, қазір Алдеке*

*Айнам менің айнам,*

*Жан - жағыңды жайнат*

*Татарлардың өнерін*

*Осында әкеп сайрат.*

*Сүф - сүф - сүф!*

***Татарлар: Жаңа жыл құтты болсын!***

*Бізде сол түнде сурет салумен айналысады. Бала өзінің арманын сурет ретінде салып, жастығының астына салып қояды да , сол туралы армандап, арманының орындалуын тілейді. Қане, біздер де сурет салып, армандап көрейікші.*

*Ортаға 2 оқушы, 2 ата – ана шығады.*

*Ойын: «Кім жақсы салады?» (көзді жұмып, бормен сурет салу)*

***Алдар:***  *Осы мен түрік халқының биін көре алмадым ғой.*

***Сиқыршы:*** *Ой, Алдеке, қазір , қазір.*

*Айнам менің айнам,*

*Жан - жағыңды жайнат.*

*Түріктердің өнерін*

*Осында әкеп сайрат*

*Сүф – сүф – сүф!*

***Түріктер****:* ***Мереке құтты болсын!***

*Бізде сынған ыдыстарды, жиһаздарды лақтырады. Лақтырса, үйге байлық келеді деп есептейді. Мұржаға көз алмай қарап отырады, содан бақыт, байлық әкелетін сиқыршы келеді деп күтеді. Көңілімізді көтеру үшін сіздерге билеп берейік.*

***Түрік биі биленеді***

***Алдар:*** *Осы біздің өзіміздің қазағымыз қайда? Қазақтың өнерін тамашалайын.*

***Сиқыршы:*** *Айтпақшы, Алдеке! Қазағымыздың өнерін тамашаланныз ғой.*

*Қазір , қазір.*

*Айнам менің айнам,*

*Жан - жағыңды жайнат.*

*Қазақтардың өнерін*

*Осында әкеп сайрат*

***Сүф - сүф – сүф!***

***Қазақтар: Жаңа 2012 жыл құтты болсын!***

***Ал біздің Қазақстанда жаңа жыл қашан тойланады***

***Балалар: Наурыз айында***

***Қазақтар: Дұрыс айтасыңдар, балалар.***

*Ал біз бүгін бүкіл әлем бойынша тойланатын жаңа жылды қарсы алып отырмыз. Жаңа жылда жаңа табыс, бақыт тілейміз.*

***Өзіміздің «Қаражорға» биін билеп берейік.***

***Алдар: Ой, ризамын саған, рақмет. Осы сиқырлы айнаңды маған сыйлап кетші.***

***Сиқыршы:*** *Жарайды, сыйладым саған айнаны.*

*Сенің елің, Қазақстандағы ұлттар достығы нығая берсін! Мені басқа елдің балалары шырша маңында тосып отыр. Соларға барайын.*

***Алдар: Рақмет саған сиқыршым!***

*Алыс жолға аттанып барасың, жолың болсын! Шығарып салайын.*

*Сау бол.*

***Екеуі сахнадан түсіп кетеді.***

1. *жүргізуші: Ал , балалар , сиқыршы мен Алдардың өнеріне ризасыңдар ма ?*

***Залдан: Ризамыз, ризамыз! Рақмет!***

1. ***жүргізуші:*** *Біз балдырған тең басқан*

*Дос құшағы елге ашқан*

*Тілегіміз бейбіт күн*

*Ашық болсын кең аспан*

***Ән: « Қазақ жігіттері » - орындайтындар Абылай, Асылбек***

***1 – жүргізуші:*** *Мың бұрала билеген*

*Бишілер бар біздерде*

*Кукарелла биін қазіргі*

*Тарту етеді сіздерге*

***Би: «Кукарелла » - билейтіндер бишілер тобы.***

***2 – жүргізуші:*** *Қарша қызымыздың өнері болар, соны тамашалайық.*

***Қарша қыздың орындайтын әні:***

***Аяз ата:*** *Ал, балалар, біз Қарша қыз екеуіміз тамаша демалдық. Ойнадық, ән айтып, би биледік. Біздің баратын жерлеріміз көп. Сендер сияқты талай бүлдіршіндер тағатсыздана тосып отыр.*

*Біз Қарша қыз екеуіміз аттанайық.* ***Сау болыңдар, балалар!***

***Қарша қыз:******Сау болыңдар, балалар! Келесі жаңа жылда кездескенше****.*

***Барлығы****:* ***Сау болыңыздар, Аяз ата мен Қарша қыз!***

1. ***жүргізуші:*** *Көрсетеміз өнердің әр алуанын*

*Береміз би билеп те, салып әнін, - дегендей*

***Жайнагүл Испан биін билеп береді.***

***2-жүргізуші:*** *Жайраңдап жаңа жыл келді.*

*Бар аймақ жаздай түрленді*

*Қуаныш май гүліндей төрге сыймай,*

*Көңілдер жас үмітпен гүлденеді, - дей келе*

***Жаңа – жылдың өнерін тамашалаймыз.***

***Ән: «Ақша қар» - орындайтындар Тоғжан Индира.***

1. *жүргізуші: Бүгін міне қазақ халқы азат болды,*

*Орын алды тарихтың төрінен*

*Бақыт тапты, шаттық қөрді*

*Қош айтысып сан ғасырмен жөнімен.*

***Ән: «Отырардағы той» - орындайтын Сағыныш***

1. ***жүргізуші:*** *Ағылсын жыр толқыны*

*Кеудеге нұр толсын*

*Жеңісті жемісті*

*Бақытты жыл болсын!*

***Ән: « Шырша әні» - орындайтын Раушан.***

***Жастар биі – билейтін Саттар***

***Қосылып: Жаңа жыл құтты болсын! 3 рет***

***Қорытынды:***

***Мұғалім:*** *Мерекеміз жаңа жыл, тойында қызық думан бар*

*Жаңа жыл бұл жаңа өмір: сайранда туыс - туғандар*

*Бақытты болып жыл сайын, осылай басты қосайық.*

*Ашық боп аспан әрдайым, тыныштық тойын жасайық!*

***Мұғалім****: Қарсы алдық міне, сағынып жаңа жылды*

*Төгілтіп, әсем күй мен жаңа жырды*

*Баршаңыз аман болып, сау – саламат*

*Бел асып аттаңыздар небір қырды.*

***Адам болам десеңіз.***

***Мақсаты:*** *Абай жас ұрпаққа өмір сүруді үйретіп, оның болашақ өсу, даму жолдарын байқатар басты нәрсе – ғылым деп көрсетеді.*

*Әдепті болуға үйрету, жақсылыққа тәрбиелен болып табылады.Сапала адамзат болып сапалы өмір сүру үшін ғылымды үйреніп, тәлімге тәнті болу керек. Азбайтын ,тозбайтын басты байлығымыз – білім мен ғылымды жастардың санасына сіңдіру.*

***Көрнекілігі:*** *Абайдың портреті, нақыл сөздер жазылған бетшелер.*

***Өтілу формасы:*** *Сайыс сабақ.*

***Бағдарлама:***

1. ***Таныстыру***
2. ***Бес нәрсеге асық болу.***
3. ***Ескірмейтін есті сөз.***
4. ***Бес нәрседен қашық болу.***
5. ***ВЕНН диаграммасын құру.***
6. ***Өнер.***
7. ***Сұрағыма зейін қой. (танымдық сұрақ)***

***Қатысушылар:***

1. *Раушан апасымен*
2. *Тоғжан мамасымен*
3. *Абылай мамасымен*
4. *Нияз мамасымен*
5. *Мәдина анасымен*
6. *Жайнагүл анасымен*

***Жүрісі:***

***І. Ұйымдастыру.*** *Ұстаздар мен ата – аналар , оқушыларды бағдарламамен, мақсатымен таныстыру.*

***Жүргізуші:*** *Қазақтың жазба әдебиетінің негізін салушы , ұлы классик ақын Абай Құнанбаев ағартушылық жұмысында өзінің өлеңдері мен қара сөздерінде оқу, өнер, білім үйрену, оны халық қажетіне жұмсау, жастарды адамгершілік қасиеттерге, өнегелі мінез – құлыққа тәрбиелеу мәселесіне ерекше көңіл бөлді. Абай – қазақтың бар жерінде туып, бар жерінің туын ұстап тұрған кемеңгер. Бүгінгі тәрбие сағатымызда Абай атамыз рухымен тілдесіп, тағзым етеміз.*

***Жүргізуші:****Абай адамның адам болу қағидасымен шектелмей, адамтану туралы ойын әрі дамытып, тереңдете береді. Ойшыл ақынды көп толғандырған ендігі бір мәселе – адамның барлық жағынан жан – жақты жетіліп, «толық адам» болу мәселесі.*

*Толық адам болу үшін бойындағы ең негізгі қасиеттер, ақыл, жүрек тең болу қажет деп тоқтамға келеді.*

***Бүгінгі тәрбие сағатымыз сайыс түрінде өткелі отыр.*** *Сайысымызда 4 сынып оқушылары ата- аналарымен бірге сайысқа түседі.*

***Ән.*** *«Мама» орындайтын Индира мен Раушан*

***ІІ.*** *«Ақыл, қайрат, жүректі бірдей ұста. Сонда толық боласың елден бөлек ,» - деп Абай айтқандай сайысымыздың І бөлімі бойынша әр топ өздерін таныстырады*.

***ІІІ****. Абай шығармаларындағы негізделген адамның бойындағы «Үш қасиет» пен «Бес асыл іс » өзара байланысты. «Бес асыл іс» «Үш қасиеттен»шығатын терең ой мен білім бәрі де жылы жүректің әмірімен адамзаттың игілігі үшін қызмет ететін рақымды әділетті, шапағаты толық адамның тұлғасын сипаттайды.*

***«Талап, еңбек, терең ой,***

***Қанағат, рақым ойлап қой –***

***Бес асыл іс, көнсеңіз,» - демекші сайысымыздың***

***ІІ бөлімі бойынша «Бес нәрсеге асық болу.»***

***Билет суыру арқылы ой толғау.***

***IV. « Еңбек ширатады, өмір үйретеді » дегендей***

***«Ескірмейтін есті сөз»*** *бөлімі бойынша Абай өлеңдерін оқудан жарыс.*

1. ***«Жүрек – теңіз, қызықтың бәрі – асыл тас » - оқитын Раушан.***
2. ***«Ойға түстім, толғандым » - оқитын Тоғжан.***
3. ***«Ғылым таппай мақтанба » - оқитын Абылай.***

***4.«Ұялма дегені көңіл үшін » - оқитын Жайнагүл.***

***5.«Әсемпаз болма әрнеге» - оқитын Нияз.***

***6. Сабырсыз, арсыз, еріншек – оқитын Мадина.***

***V. «Адам болам десеңіз***

***Оған қайғы жесеңіз.***

***Өсек, өтірік, мақтаншақ,***

***Еріншек, бекер мал шашпақ –***

***Бес дұшпанды білсеңіз, » -*** *дегендей сайысымыздың*

***VI.*** бөлімі. «Бес нәрседен қашық болу.» Көрініс көрсету.

***VI.»Жақсымен дос болсаң,***

***Алдыңнан шығар елпектеп,***

***Жаманменен дос болсаң ,***

***Сыртыңнан жүрер өсектеп ,» демекші сайысымыздың келесі бөлімі***

***«ВЕНН диаграммасын құру.»*** *Әр топтағы оқушылар адам бойындағы жағымды, жағымсыз қасиеттерді, содан кейін ортасындағы шеңберге екеуіне ортақ мәселені жазу керек,*

***Жақсы қасиет Жағымсыз қасиет***

***VІI .Уа , халқым, назар аудар денсаулыққа,***

***Өмірде бақыттысың денің сауда.***

***«Денсаулық терең бақыт » деген сөзді.***

***Құр айтпаған ұлы Абай данамызда,» - дегендей***

***Сайыстың келесі бөлімі «Сұрағыма зейін қой .»***

***Нөмер суыру арқылы сұрақтар.***

1. *Егер ол болмаса, қуанышта жоқ. Онсыз өмір емес тек тіршілік ету. Оны адамдар бір – біріне тілейді. Әсіресе, құттықтау хатқа қанша ақшаң болса да сатып ала алмайсың делінеді. (Денсаулық)*
2. *Өмір жақсы болу үшін оны әр адам армандайды. Ешкім оны қайдан іздеу керек екенін білмейді. Және былай деп айтады: «Өзің сол үшін күрес, сонда саған өзі келеді.» (Бақыт)*
3. *Қажеті болса да, болмаса да адам бәрін өз үйіне тасиды.Ол ешкімге сыйлық сыйлауды, ешкіммен бөлісуді ұнатпайды. Одан ештеңе сұрауға болмайды,бәрібір ол бермейді. (Қызғаныш)*
4. *Шаруасын аяқтамай, ертеңге ысырып жүре беретін, ұйқышыл адам кім? (Жалқау, еріншек)*
5. *Бұл адамның теріс қылығындағы жауапкершілікті сезіндіру үшін қолданылады. Үлкендер мұны дұрыс тәрбиелеуге көмектеседі деп айтады. Оны бір нәрседен шеттетеді, тентектігі үшін серуендеуге жібермейді. ( Жаза*
6. *Ол бізге әрдайым қажет, сондықтан оны жол жүретін адамға тілейміз. Ол кімге серік болса, сол бақытты болады. Ол болған кезде «Ой сәті түсті » деп қуанады. (Сәттілік)*
7. *Ол барлық адамда болуға тиіс, бірақ оның ұмытылғанына көп болды. Біреуді ренжітесің немесе дұрыс орындамасаң ол сені қинайды. Ол нағыз адам болып қалыптасуға көмектеседі .(Ұят)*
8. *Барға риза болып , місе тұтып, Алла Тағаланың бергеніне шүкір етіп жүретін адамды қандай адам дейді?( Қанағатшыл)*

*VIII. «Дүние ойдан шығады,*

*Өзімді – өзім ұмытып,*

*Көңілім әнді ұғады,*

*Жүрегім бойды жылытып ,» - дегендей, соңғы бөлімде*

*Өнер көрсету. Әр топ өз өнерлерін көрсетеді.*

*ІХ. 1 – жүргізуші. Адам болам десең не істеу керек?*

*1-оқушы. Асылбек: - Өзіңді, қоршаған ортаны сүй, түкірме, қақырма, осыған әдеттен, бұл сенің денсаулығың.*

*2 – оқушы. Ернар: - Жұрттың бәрімен, әсіресе қарт адамдармен амандасып, саушылығын сұра.*

*3 –оқушы. Жайнагүл: - Қолыңнан келсе, жетім – жесір, ауру – сырқау адамдарға көмектес , олардың мұқтажын орындауға жаныңмен ұмтыл.*

*4 – оқушы. Рауан: Өз бойындағы сараңдық, жалқаулық, екіжүзділік, есепшілдікті жең. Адамдарға әдепсіз сөз айтпа, біреудің сөзіне сенбе.*

*5- оқушы. Ләззат: Ауру, сырқау, өлім туралы ойларды миыңнан*

*шығар.*

*6- оқушы. Бөкенбай: Ой мені істі, бір – бірінен бөліп қарама, оқығаның жақсы, соны істеп көрсет.*

*7 – оқушы. Жұлдыз: Әр іс туралы өзгелерге айтып тәжірибеңді бөліс, бірақ мақтанып кетпе,қарапайым бол!*

*8 – оқушы. Ермахан: Атаңа ауыр сөз айтпа,*

*Анаңа ауыр жүк артпа.*

*9 – оқушы. Әлібек: Тілімен бәрін істегенше,*

*Қолыңмен бірін істе.*

***2 – жүргізуші: «Жігіттің тоғыз жауы» өлеңін оқып берейік.***

***Жігіттің тоғыз жауы.***

***1 – жүргізуші:*** *Басты жаулық – жаулаулық,*

*Сорлататын жаныңды.*

*2- жүргізуші: Осалдығың – аңқаулық,*

*Соқтыратын саныңды.*

*1 – жүргізуші: Жасқаншақ болсаң ұры алар,*

*Қорадағы малыңды.*

*2 – жүргізуші Жалатқызбас жасықтық,*

*Аузыңдағы балыңды.*

1. *Жүргізуші: Өтірік айтсаң өңмеңдеп,*

*Жоғалтасың арыңды.*

1. *Жүргізуші:Өсек терсең телмеңдеп,*

*Суға кетірер салыңды.*

*1-Жүргізуші: Көпірме босқа мақтан қып,*

*Түкке тұрмас барыңды.*

*2-жүргізуші: Көрінгенге жалақтап,*

*Бола алмайсың жағымды.*

*1-жүргізуші: Біреуді алдап – арбаумен*

*Аша алмайсың бағыңды.*

***Екеуі қосылып: Адам болам десеңіз,***

***Жақсы қасиетті алғайсың.***

*Ән: «Бақытты балалық шақ » - орындайтындар: Раушан, Тоғжан.*

*Х. Әділқазыларға қорытынды сөз беру. Қатысқан топтарды марапаттау.*

***ХІ. Қорытынды сөз:***

***Мұғалім: Үш – ақ нәрсе – адамның қасиеті.»****Ыстық, қайрат, нұрлы ақыл, жылы жүрек » , - деп Абай атамыз бүкіл адамзатқа ақыл – ой, білім – парасат, адамгершілік қасиеттерді саралап нағыз адамның бейнесін жасап шығарады.*

*Адам болам десеңіз жаман қасиеттерден аулақ болып, бойымызға жақсы қасиеттерді сіңірейік!*

***Ғылым таппай мақтанба.***

*Ғылым таппай мақтанба,*

*Орын таппай баптанба,*

*Құмарланып шаттанба*

*Ойнап босқа күлуге,*

*Бес нәрседен қашық бол,*

*Бес нәрсеге асық бол,*

*Адам болам десеңіз.*

*Тілеуің, өмірің алдында,*

*Оған қайғы жесеңіз.*

*Өсек, өтірік, мақтаншақ,*

*Еріншек, бекер мал шашпақ –*

*Бес дұшпаның білсеңіз,*

*Талап, еңбек,терең ой,*

*Қанағат, рақым, ойлап қой –*

*Бес асыл іс, көнсеңіз.*

*Жамандық көрсең нәфритлі,*

*Суытып көңіл тыйсаңыз.*

*Жақсылық көрсең ғибрәтлі,*

*Оны ойға жисаңыз.*

*Ғылым болмай немене,*

*Балалықты қисаңыз?*

*Болмасаң да ұқсап бақ,*

*Бір ғалымды көрсеңіз.*

***Ұялма дегені көңіл үшін.***

*Ұялма дегені көңіл үшін,*

*Ұсақ қулық бір ғана өмір үшін.*

*Татымды достық та жоқ, қастықта жоқ.*

*Жігері жоқ маңызы жеңіл үшін.*

*Жалығу бар, шалқу бар, іш пысу бар,*

*Жаңа сүйгіш адамзат, көрсе қызар.*

*Ар мен ұят ойланбай, тәнін асырап,*

*Ертеңі жоқ, бүгінге болған құмар.*

*Туысқаның, достарың – бәрі екі үшті,*

*Сол себепті досыңнан дұшпан күшті.*

*Сүйсе жалған, сүймесе аянбаған,*

*Бұл не деген заманға ісім түсті?!*

*Өзің үлкен, қылығың – бала – шаға,*

*Балаша мәз боп жүрсің тамашаға.*

*Әкесі ұрысса балаға, ол да – достық,*

*Баласы ұрысса әкеге жараса ма?*

***Әсемпаз болма әрнеге****.*

*Әсемпаз болма әрнеге*

*Өнерпаз болсаң, арқалан.*

*Сен де – бір кірпіш дүниеге,*

*Кетігін тап та, бар, қалам!*

*Қайрат пен ақыл жол табар*

*Қашқанға да қуғанға.*

*Әділет, шапқат кімде бар,*

*Сол жарасар туғанға.*

*Бастанқы екеу соңғысыз,*

*Біте қалар қазаққа ,*

*Алдың – жалын, артың – мұз,*

*Барар едің қай жаққа?*

*Пайданы көрсең бас ұрып,*

*Мақтанды іздеп, қайғы алмас,*

*Мініңді ұрлап жасырын.*

*Майданға түспей бәйгі алмас.*

*Өзіңде бармен көзге ұрып,*

*Артылам деме өзгеден.*

*Күндестігін қоздырып,*

*Азапқа қалма езбеден.*

***С а б ы р с ы з, а р с ы з, е р і н ш е к.***

*Сабырсыз, арсыз, еріншек,*

*Көрсе қызар, жалмауыз,*

*Сорлы қазақ сол үшін,*

*Алты бақан ала – ауыз.*

*Өзін – өзі күндейді,*

*Жақынын жалған міндейді,*

*Ол арсыздық белгісі.*

*Ұятсынбай, ойланбай,*

*Қой дегенге тіл алмай,*

*Іс қылмай ма ол кісі?*

*Бір - ақ секіріп шығам деп,*

*Бір – ақ қарғып түсем деп,*

*Мертігеді, жатады.*

*Ұрлықпен мал табам деп,*

*Егессе ауыл шабам деп,*

*Сүйтіп құдай атады.*

*Бұл нең десе, біреуге*

*Жоқ нәрсені шатады.*

*Құтылам деп ісінен,*

*Бәрін көріп кісіден,*

*Шығынға әбден батады.*

*Аударылып қонысы.*

*Алыстан дәм татады.*

*Қызмет қылып мал таппай,*

*Ғылым оқып ой таппай,*

*Құр үйінде жатады.*

*Өсек – бұл пыш – пыш деп біреуді жамандап айтылатын сөз екен.*

*Өтірік – бұл да өрге баспайды.Бір нәрсені қиыстырып айту, немесе істеген нәрсесін мойындамай айтылатын сөз.*

*Еріншектік – жаман қасиет. Ештеңе істегісі келмейді.*

*Мақтаншақтық – өзін – өзі мақтап, мен білемін дейтін адам.*

*Бекер мал шашпақ – бұл ысырапшыл деген мағына береді.*

*Талап - бұл адамның өз алдына мақсат қойып, болашаққа талаптануы.*

*Еңбек – еңбексіз дүние жоқ, мысалы мына өзіміз отырған партаны алайық.*

*Терең ой – бұл білім, ғылымға ұмтылу.*

*Қанағат – ысырапты болмау. Қолыңдағы бар нәрсеге қанағат тұту.*

*Рақым – бұл мейірімді болу, үлкенге құрмет көрсетіп, кішіге қамқорлық жасау.*

**Қ. Аманжоловтың туғанына - 100 жыл !**

Қазақ халқының аяулы перзенті Қ. Аманжолов Қарағанды облысы Қарқаралы ауданы Қызыл деген жерде 1911 жылы өмірге келген. Биыл ақынның туғанына - 100 жыл толып отыр. Ақын туған жерін, қазақ халқын өз жырына қосып өткен. Ол Семейде мал маманы оқуын оқыған. Ақынның жастық шағы мәз болмады. Соғыс өрті басталғанда ол жан аямай от кешті. Өлеңдері сол жылдары өмірге келді. Ол басына түскен қиындықтың бәріне жеңіп, ән мен жырды өзіне серік етті. Ол көбінесе әндерін домбырамен жырлаған. Көптеген аудармаларымен дастандары арқылы барша елге танылған ақын. « Дариға», «Туған жер», «Өзге емес өзім айтамын жайымды » , атты әндері халық арасына кеңінен тараған. Ақынның ақындық даңқын шығарған, соғыстан кейін жарық көрген «Дауыл» атты жыр жинағы бар. Мәңгі өшпес, аты аңыз, дауылпаз, өр ақынды мәңгі ұмытпауымыз керек.

**Өздеріңдей өр намысты жас өркені бар елдің**

**Ешқашан да еңкеюге тиісті емес жалауы!**

**Мұхтар Шаханов**

**Еркін елдің ұланы**

**Жоспары:**

**І Кіріспе**

**ІІ Негізгі бөлім**

**Тәуелсіздік ата – бабам аңсаған**

1. **Тәуелсіздікке 20 жыл**
2. **Тәуелсіздік ел ұланымын**

**ІІІ Қортынды**

Біз - еліміздің ертеңіміз, ұлтқа жанашыр мемлекеттің тұтқасын ұстар азаматымыз, 1986 жылы Алматыда Желтоқсан көтерілісі болды. 1991 жылы желтоқсанның (16 - сы) он алтысы күні Қазақстан өзінің тәуелсіздігін алды. Қазақ халқы өзінің арман – ойын қазақ тілінде ашық жеткізді. Қазір қазақ мемлекетін жер жүзі біледі.

Тәуелсіз елдің Әнұраны қазақ тілінде шырқалады. Ол жүрегімізді мақтаныш сезіміне бөлейді. Ата – бабам аңсаған тәуелсіздікті алғанымызға биыл 20 жыл. Қазақ елі тәуелсіздік жолында не көрмеді десеңізші?! Қазақтың ұл, қызы біз бақыттымыз. Ел тәуелсіздігінің 20 жылдығына орай барлық жерде түрлі шаралар өтуде. Олар бізге патриоттық рух береді.

Қазаққа жұмбақ та, жұт та сын,

Тексіздің білемін ұқпасын.

Тас қылып ұстайтын қол керек,

Тәуелсіз елінің тұтқасын - деп ақын Байсағали Сейтақов жырлағандай елдің тәуелсіздігін ұстайтын біздер боламыз.

Жақында ғана менде «Жасұлан» балалар ұйымына мүше болдым. Мен өзімнің білімімді, күш жігерімді елімнің тәуелсіздігінің гүлденуіне арнаймын.

**Ертегі**

**Жыл мезгілдері.**

Өткен заманда жылдың төрт мезгілі « Қаһар » (Қыс), « Көркем» (Көктем), «Жарқын» (Жаз) «Күнгей» (Күз) дос болыпты. Бірде олар жолаушылап келе жатып алдарынан бір дәу арыстанды кездестіреді. Енді не істейміз - деп « Қаһар » ақылдасқанда « Күнгей» жан - жаққа қашайық, кімді қуар екен?

«Бәріміз де жүйрікпіз ғой » - дейді. Сөйтіп төртеуі төрт жаққа қаша жөнеліпті. Арыстан қайсысын қуарын білмей аңтарылып қалады. Содан жүрісі баяулау Көркемді қуады. Оны әреңдеп ұстап алып, - «Сен менен қорықпа жыл мезгілінің алды сен боласың » , дейді. Сөйтіп, жыл мезгілдері бір - бірімен бірге жүрмейтін болған екен. Тек бір - бірімен уақыт алмасып, кезектескен. Көркемнен кейін Жарқын Жарқыннан кейін Күнгей жыл мезгілдері болып алмасып отырып, бізге дейін жеткен.

***Тәуелсіздік.***

1986 жылы Алматыда Желтоқсан көтерілісі болды. 1991 жылы желтоқсанның 16 – сы күні Қазақстан өзінің тәуелсіздігін алды. Қазақ халқы өзінің арман – ойын қазақ тілінде ашық жеткізді. Қазір қазақ мемлекетін жер жүзі біледі. Тәуелсіз елдің әнұраны қазақ тілінде шырқалады. Ол жүрегімізді мақтаныш сезіміне бөлейді. Ата – бабам аңсаған тәуелсіздікті алғанымызға – биыл 20 жыл. Қазақ елі тәуелсіздік жолында не көрмеді, десеңізші?! Қазақтың ұл, қызы, біз бақыттымыз! Жері бай Қазақстанда туғанымыз үшін бақыттымыз. Ел тәуелсіздігінің 20 жылдығына орай барлық жерде түрлі шаралар өтуде. Олар бізге патриоттық рух береді.

***Әкем мен шешем***

*Әке мен шеше - адам баласының ең жақын жанашыры. Әке – шешем бірнеше күнге бір жерге кетсе, жанымды қоярға жер таппаймын. Олардың тез келіп, тек жанымда болғанын қалаймын. Шешемнің айтқан ақылдарын көңіліме түйіп жүремін. Анам - ұстаз. Мектепте ел баласын тәрбиелесе, үйде бізге тәрбие береді. Алақандай жүрегінің жылуын бәріне жеткізіп, шаршамай – талмай еңбек етіп жүр. Үйге шаршап келгенде, көңілінен шығуға тырысамын. Ананы сыйлау құрметтеу иман кітабында да жазылған. Ананың құшағы ыстық, сүті бал. Асыл ана жақсылығымызды асырып, жамандығымызды жасырып жүретін періште. Мен дүниедегі барша анаға бас иемін.*

**Отаным менің**

Қазақстан дегенде жүрек лүпілдеп кетеді. Өйткені, ол – Отан, Өз Отаның болмаса, немен мақтанасың! Менің үйім, менің өзім дегенің кімге керек? Біздің батыр бабаларымыз баяғыда қайтыс болса да , әлі өлмегендей, өмір сүріп келеді. Ерліктері ешкімнің есінен кетпейді. Себебі, олар Отанды қорғады. Біз де Отанды ерекше сүюге тиіспіз. Біліміміз, тәрбиеміз Отанға пайда келтіруге жұмсалады.

**Бала Тұрарға мінездеме.**

Тұрар Рысқұлов - мемлекет және қоғам қайраткері. 1916 жылғы ұлт азаттық көтерілістің басшысы. Жазушы Шерхан Мұртазаның « Қызыл жебе» романындағы басты кейіпкер. Ол жастайынан әке – шешесінен жетім қалады. Қиыншылықты көп көріп, ерте есейеді. Әкесі Сібірге жер аударылады. Бала Тұрар әкесінің туысқандарын паналайды. Тегін Қырғызбаев деп өзгертеді. Бірақ соңында оқуды бітіріп, куәлік алғанда өз тегін Рысқұлов болып ауыстырады.Бұдан біз Тұрардың батыл, намысшыл екенін аңғарамыз.Сонымен бірге шыдамды, уайымшыл екенін де көреміз.

***Бірлік түбі - тірлік.***

*Бірлік, ұйымшылдық қай заманның адамдары үшін де ескірмейтін қасиет. Сондықтан халық қашаннан бері,* ***«бірлік түбі - тірлік »,******« Ырыс алды – ынтымақ »*** *деп жастарды татулыққа, сыйластыққа үндейді. Бірлік бар жерде алынбайтын қамал жоқ және ол жерде татулық та, ынтымақта болады. Менің ойымша қай кезде де біріккен ел алда болады, озады.*

**Менің ауылым.**

Мен өз ауылымды шексіз сүйемін. Мен өз ауылымнан алыс кетсем ауылымды сағына бастаймын. Мен сәби күнімнен ақ өз ауылымды жақсы көретін болғанмын. Қарабаудың ауасы өте таза. Суы мөп – мөлдір шипалы «Мұздыбұлақ» жер асты суы қоры бар, оны тек ауыл халқы емес, облыс жұртшылығы да пайдаланып отыр. Қарабаудың жері жасыл кілемге оранғандай. Жазда шөптер жайқалып өсіп, тұрады. Ал қыста, жердің бәрі ақ мақтаға оранғандай. Менің ауылымның табиғаты өте әдемі. Менің ауылымнан асқан сұлу жер жоқ шығар.